RS ราคาหุ้นทุบ ”ออลไทม์ไฮ” เก็งงบฯ ปี 60 พลิกกำไร 314 ลบ.
RS ราคาหุ้นทุบ ”ออลไทม์ไฮ” เก็งงบฯ ปี 60 พลิกกำไร 314 ลบ. โดยล่าสุด ณ เวลา 10.55 น. อยู่ที่ระดับ 29.75 บาท เพิ่มขึ้น 0.25 บาท หรือ 0.85% สูงสุดที่ระดับ 30.25 บาท ต่ำสุดที่ระดับ 29.25 บาท มูลค่าการซื้อขาย 169.80 ล้านบาท
30 ม.ค. 2561

ผู้สื่อข่าวรายงานว่า ราคาหุ้นบริษัท อาร์เอส จำกัด (มหาชน) หรือ RS ณ เวลา 10.55 น. อยู่ที่ระดับ 29.75 บาท เพิ่มขึ้น 0.25 บาท หรือ 0.85% สูงสุดที่ระดับ 30.25 บาท ต่ำสุดที่ระดับ 29.25 บาท มูลค่าการซื้อขาย 169.80 ล้านบาท โดยราคาหุ้นปรับตัวขึ้นทำสถิติใหม่นับตั้งแต่เข้าซื้อขายในตลาดหลักทรัพย์เมื่อวันที่ 22 พ.ค. 2546

ด้านนักวิเคราะห์ บล.เออีซี ระบุว่า แนะนำ “ซื้อ” หุ้น RS ในราคาเป้าหมาย 32 บาท/หุ้น โดยคาดปี 60 คาดพลิกมีกำไร 314 ลบ. จากขาดทุน 102 ลบ. ในปี 59 ส่วนปี 61 คาดกำไรโตเด่น 186.5% เทียบกับปีก่อน หนุนด้วยยอดขายธุรกิจสุขภาพและความงามที่โตเด่นหลังเตรียมขยายกำลังให้บริการของ Call Center พร้อมเพิ่มผลิตภัณฑ์ใหม่อีกกว่า 30 SKU บวกกับค่าโฆษณาของช่อง8ที่คาดสูงขึ้นตาม Rating ที่ดีขึ้นและเม็ดเงินโฆษณาที่ฟื้นตัว + ราคาหุ้นปัจจุบันยังมี Upside 13.3%